Document ID: 32004R1786

ΚΑΝΟΝΙΣΜΌΣ (ΕΚ) αριθ. 1786/2004 ΤΟΥ ΣΥΜΒΟΥΛΊΟΥ
της 14ης Οκτωβρίου 2004
για κατάργηση του κανονισμού (ΕΚ) αριθ. 3274/93 που παρεμποδίζει την παροχή ορισμένων προϊόντων και υπηρεσιών στη Λιβύη
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 60 και 301,
την κοινή θέση 2004/698/ΚΕΠΠΑ του Συμβουλίου, της 14ης Οκτωβρίου 2004, σχετικά με την άρση των περιοριστικών μέτρων κατά της Λιβύης (1),
την πρόταση της Επιτροπής,
Εκτιμώντας τα ακόλουθα:
(1)
Στις 12 Σεπτεμβρίου 2003 το Συμβούλιο Ασφαλείας των Ηνωμένων Εθνών, ενεργώντας δυνάμει του κεφαλαίου VII του Χάρτη των Ηνωμένων Εθνών, εξέδωσε την απόφαση 1506 (2003) σύμφωνα με την οποία θα πρέπει να αρθούν από την ημερομηνία αυτή τα μέτρα που επιβάλλονται με τις παραγράφους 4, 5 και 6 της απόφασης 748 (1992) και τις παραγράφους 3, 4, 5, 6 και 7 της απόφασης 883 (1993).
(2)
Τα μέτρα που επιβάλλονται με τις παραγράφους 4 και 5 της απόφασης 748 (1992) και τις παραγράφους 3, 4, 5 και 6 της απόφασης 883 (1993) εφαρμόστηκαν στην Ευρωπαϊκή Κοινότητα μέσω του κανονισμού (ΕΚ) αριθ. 3274/93 του Συμβουλίου, της 29ης Νοεμβρίου 1993, που παρεμποδίζει την παροχή ορισμένων προϊόντων και υπηρεσιών στη Λιβύη (2). Την εφαρμογή του κανονισμού αυτού ανέστειλε ο κανονισμός (ΕΚ) αριθ. 836/1999 (3).
(3)
Θα πρέπει ως εκ τούτου να καταργηθεί ο κανονισμός (ΕΚ) αριθ. 3274/93.
(4)
Τα μέτρα που προβλέπονται στην παράγραφο 8 της απόφασης 883 (1993) του Συμβουλίου Ασφαλείας των Ηνωμένων Εθνών, τα οποία δεν ήρθησαν με την απόφαση 1506 (2003), εφαρμόστηκαν στην Κοινότητα μέσω του κανονισμού (ΕΚ) αριθ. 3275/93 (4) ο οποίος θα πρέπει ως εκ τούτου να παραμένει σε ισχύ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Καταργείται ο κανονισμός (ΕΚ) αριθ. 3274/93.
Άρθρο 2
Ο κανονισμός (ΕΚ) αριθ. 3275/93 παραμένει σε ισχύ. Η αναφορά στην κοινή θέση της 22ας Νοεμβρίου 1993 στο προοίμιο του εν λόγω κανονισμού γίνεται αναφορά στην κοινή θέση 2004/698/ΚΕΠΠΑ.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε όλα τα κράτη μέλη.
Λουξεμβούργο, 14 Οκτωβρίου 2004.

Labels: 11
5
3
18
15